РЕПУБЛИКА БЪЛГАРИЯ
В И С Ш  С Ъ Д Е Б Е Н  С Ъ В Е Т

П Р О Т О К О Л  № 14
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 18.11.2025 г. 

Днес, 18.11.2025 г. /вторник/ от 09.30 ч. се проведе заседание на Комисия „Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
  Стефан Петров 

На заседанието присъстват: Маргарита Лакова – главен експерт - съдебна администрация на ОСВ, експертен сътрудник на комисията и Стефка Тодорова – ръководител сектор съдебна администрация на ОСВ, дирекция ЧРАТОКИ, АВСС.

Д Н Е В Е Н  Р Е Д:

1. ОТНОСНО: Становища от административните ръководители на Окръжна прокуратура – Бургас, Окръжна прокуратура – Варна, Окръжна прокуратура – Пловдив, Районна прокуратура – Бургас, Районна прокуратура – Варна и Районна прокуратура – Пловдив, във връзка с решение по протокол № 11/07.10.2025 г. на комисията по предложение от и. ф. главен прокурор за кадрово обезпечаване на дейности, свързани със сградния фонд, материално-техническото обслужване и финансово-стопанската дейност в районните прокуратури от първа група във връзка с Правилника за изменение и допълнение на Правилника за администрацията на ПРБ /обн. ДВ, бр. 34 от 22.04.2025 г./. 

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ становищата от административните ръководители на Окръжна прокуратура – Бургас, Окръжна прокуратура – Варна, Окръжна прокуратура – Пловдив, Районна прокуратура – Бургас, Районна прокуратура – Варна и Районна прокуратура – Пловдив относно решение на комисията по протокол № 11/07.10.2025 г. 
1.2. Изпраща на и. ф. главен прокурор становищата на административните ръководители на Окръжна прокуратура – Бургас и Районна прокуратура – Бургас по протокол № 11/07.10.2025 г., за становище.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
	1.1.1. ДАВА СЪГЛАСИЕ за трансформиране на 1 /една/ щ. бр. за длъжност „младши специалист – домакин“ в 1 /една/ щ. бр. за длъжност „старши специалист – домакин“ в Окръжна прокуратура – Пловдив.
МОТИВИ: След съкращаването с решение на ПК по протокол № 33/15.10.2025 г. на 1 една щ. бр. за длъжност „главен специалист СУСИ“ в ОП-Пловдив дейностите, свързани с организиране на получаването, съхраняването и стопанисването на стоково-материалните ценности ще се поемат от съдебния служител, заемащ длъжност „младши специалист-домакин“. С оглед предстоящо увеличение на отговорностите и задълженията на съдебния служител, предвид наличието на само един щат , свързан с посочените дейности предложението на административния ръководител на ОП-Пловдив за трансформиране на 1 щ. бр. за „младши специалист-домакин“ в „старши специалист-домакин“ е основателно.

1.1.2. СЪКРАЩАВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „работник, поддръжка сгради“ в Окръжна прокуратура – Пловдив.
1.1.3. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „работник, поддръжка сгради“ в Районна прокуратура – Пловдив.
1.3.4. УКАЗВА на административния ръководител на Районна прокуратура – Пловдив, при изразено съгласие на съдебния служител, заемащ длъжност „работник, поддръжка сгради“ в ОП-Пловдив, да приложи разпоредбата на чл. 343, ал. 2 от ЗСВ.
	МОТИВИ: Необходимост от преместване на 1 щ. бр. за длъжност „работник, поддръжка сгради“ от ОП-Пловдив в РП-Пловдив във връзка с измененията в ПАПРБ – чл. 57, ал. 2. Налице е възможност за съкращаване на една щатна бройка за длъжността предвид намаляване обема на работа и наличието на две щ. бр. в длъжностното разписание на ОП-Пловдив.
	
Необходимите средства за възнаграждението на трансформираната и разкритата щатна бройка ще бъдат финансово обезпечени за сметка на бюджета на ПРБ за 2025 г.

ВНАСЯ предложението в заседание на Прокурорската колегия на Висшия съдебен съвет, насрочено на 26.11.2025 г., за разглеждане и произнасяне. 

1.2.1. ДАВА СЪГЛАСИЕ за трансформиране на 1 /една/ щ. бр. за длъжност „работник, поддръжка сгради“ в 1 /една/ щ. бр. за длъжност „младши специалист-домакин, той и МОЛ“ и 1 /една/ щ. бр. „старши специалист-снабдител и шофьор“ в 1 /една/ щ. бр. „главен специалист-снабдител и шофьор“ в Районна прокуратура – Варна.
МОТИВИ: Необходимост от трансформиране на 1 щатна бройка за длъжност „работник, поддръжка сгради“ в „младши специалист - домакин, той и МОЛ“ в РП-Варна с оглед нарасналите отговорности във връзка с измененията в ПАПРБ – чл. 57, ал. 2, вследствие на което възниква спешна необходимост от извършване на инвентаризации на активите (дълготрайни материални и нематериални активи, материални запаси, активи изписани на разход и др.). Съдебният служител ще бъде и материално-отговорно лице с цел осигуряване на дейностите по организиране на получаването, съхраняването и стопанисването на стоково-материалните ценности..
Трансформирането на 1 щатна бройка за длъжност „старши специалист-снабдител и шофьор“ в „главен специалист-снабдител и шофьор“ е поради увеличения обем на дейността по отношение на закупуването на стоки и материали; оформяне, организиране и доставка на документите както по издръжката, така и за автомобилите и документацията във връзка с ползването, стопанисването и поддръжката на моторните превозни средства предоставени за служебни цели на Районна прокуратура – Варна.

Необходимите средства за възнаграждението на трансформираните щатни бройки ще бъдат финансово обезпечени за сметка на бюджета на ПРБ за 2025 г.

ВНАСЯ предложението в заседание на Прокурорската колегия на Висшия съдебен съвет, насрочено на 26.11.2025 г., за разглеждане и произнасяне. 

2. ОТНОСНО: Предложение от и. ф. главен прокурор във връзка с решение на комисията по протокол № 10/12.09.2025 г. относно необходимостта от нови щатни бройки и трансформиране на налични такива – финансово остойностени за периода 2026 г. – 2029 г. /№ ВСС-15182/15.10.2025 г./.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА за сведение предложението на и. ф. главен прокурор за новите щатни бройки и трансформиране на налични такива – финансово остойностени за периода 2026 г. – 2029 г.

	3. ОТНОСНО: Предложение от и. ф. главен прокурор за трансформиране на 1 /една/ щ. бр. за длъжност „младши експерт“ в 1 /една/ щ. бр. за длъжност „програмист-криминалист“ в Национална следствена служба. /№ ВСС-15899/05.11.2025 г./.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА предложението на и. ф. главен прокурор за трансформиране на 1 /една/ щ. бр. за длъжност „младши експерт“ в 1 /една/ щ. бр. за длъжност „програмист-криминалист“ в Национална следствена служба.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1.1. ДАВА СЪГЛАСИЕ за трансформиране на 1 /една/ щ. бр. за длъжност „младши експерт“ в 1 /една/ щ. бр. за длъжност „програмист-криминалист“ в Национална следствена служба.
МОТИВИ: Необходимост от трансформиране на 1 щ. бр. за длъжност „младши експерт“ в 1 щ. бр. „програмист-криминалист“ по щата на Национална следствена служба поради нарастването на броя на възложените компютърно-технически експертизи и технически експертизи на комуникационни устройства, извършвани от служителите на длъжност „програмист-криминалист“. Експертизите се възлагат както от следователите от НСлС, така и от следователи от следствените отдели към окръжните прокуратури в страната. При тези изследвания често се анализира голям обем информация, изискваща продължително време за обработка и анализ, което възпрепятства и забавя поставените срокове по други експертизи.
Необходимите средства за възнаграждението на трансформираната щатна бройка ще бъде финансово обезпечени за сметка на бюджета на ПРБ за 2025 г.

ВНАСЯ предложението в заседание на Прокурорската колегия на Висшия съдебен съвет, насрочено на 26.11.2025 г., за разглеждане и произнасяне. 

	4. ОТНОСНО: Писмо от главния секретар на Администрацията на главния прокурор относно предложение на административния ръководител на Окръжна прокуратура – Хасково за разкриване на 1 /една/ щ. бр. за длъжност „съдебен деловодител“. /№ ВСС-14737/07.11.2025 г./.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТЛАГА произнасяне по искането от административния ръководител на Окръжна прокуратура – Хасково за разкриване на 1/една/ щ. бр. за длъжност „съдебен деловодител“, предвид становището на и. ф. главен прокурор.
4.2. Изпраща писмо до административния ръководител на Окръжна прокуратура – Хасково, ведно със становището на главния секретар на Администрацията на главния прокурор с искане за предоставяне на допълнителна информация относно възможността за оптимизиране щатната численост на администрацията на ОП-Хасково.

5. ОТНОСНО: Доклад рег. индекс ВСС-11769/21.10.2025 г. от директора на дирекция ЧРАТОКИ, АВСС относно възможности за работа от разстояние на служителите от администрацията на ВСС.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА ЗА СВЕДЕНИЕ доклада рег. индекс ВСС-11769/21.10.2025 г. от директора на дирекция ЧРАТОКИ, АВСС относно възможности за работа от разстояние на служителите от администрацията на ВСС.

6. ОТНОСНО: Решение на комисия „Бюджет и финанси“ към Пленума на ВСС по протокол № 38 от 5 ноември 2025 г., т. 23.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
6.1. ПРИЕМА ЗА СВЕДЕНИЕ решението на комисия „Бюджет и финанси“ към Пленума на ВСС по протокол № 38 от 5 ноември 2025 г., т. 23.

ПРЕДСЕДАТЕЛ 
НА КОМИСИЯТА:   	/п/
ГЕРГАНА МУТАФОВА